S-920/2013

Mál þetta, sem dómtekið var 6. þessa mánaðar, er höfðað með ákæru útgefinni af lögreglustjóranum á höfuðborgarsvæðinu 29. október síðastliðinn á hendur Þ-kk-þgf H-kk-þgf, kt. 000000-0000, Fífuvöllum 11, Hafnarfirði. Ákærða er gefið að sök „fíkniefnalagabrot, með því að hafa föstudaginn 17. maí 2013, í húsnæði að Fífuvöllum 11 í Hafnarfirði, í vörslum sínum 35 [...] kannabisplöntur, en ákærði hafði um nokkurt skeið fram til þessa dags ræktað greindar plöntur, sem fundust við leit lögreglu í húsnæðinu“ og þannig brotið gegn 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. og 4. gr. laganna að því er varðar framleiðslu á kannabis, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Þess er krafist að ákærði verði dæmdur til refsingar, greiðslu alls sakarkostnaðar og til að sæta upptöku á 35 kannabisplöntum samkvæmt heimild í 6. mgr. 5. gr. laga nr. 65/1974.

Ákærði hefur fyrir dómi skýlaust játað brot sitt og samþykkt upptökukröfu ákæruvaldins og var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og ákærði höfðu tjáð sig stuttlega um lagaatriði og ákvörðun viðurlaga. Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru. Ákærði hefur því unnið sér til refsingar.

Ákærði krefst vægustu refsingar sem lög leyfa.

Samkvæmt sakavottorði ákærða var hann dæmdur í 75 daga fangelsi, skilorðsbundið til tveggja ára fyrir brot gegn lögum um ávana- og fíkniefni og brot gegn umferðarlögum 1. júní 2010. Önnur brot ákærða hafa ekki áhrif við ákvörðun refsingar nú. Í matsgerð Rannsóknastofu í lyfja- og eiturefnafræði við Háskóla Íslands, dagsettri 22. maí síðastliðinn, er gerð grein fyrir sýni þriggja af framangreindum 35 plöntum, sem sent var til rannsóknar. Í matsgerðinni kemur fram að í sýninu hafi magn tetrahýdrókannabínóls í þurru sýni mælst 8,2 mg/g, sem samsvari 2,8 mg/g í sýninu fyrir þurrkun.

Samkvæmt framangreindu og að virtri skýlausri játningu ákærða, þykir refsing ákærða hæfilega ákveðin fangelsi í 30 daga. Þykir mega fresta fullnustu refsingarinnar og skal hún falla niður að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga.

Ákærði hefur fallist á kröfu ákæruvalds um upptöku eins og henni er lýst í ákæru. Samkvæmt því og með vísan til 6. mgr. 5. gr. laga nr. 65/1974 er sú krafa tekin til greina.

Með vísan til 218. gr. laga nr. 88/2008 ber að dæma ákærða til að greiða allan sakarkostnað málsins, sem samkvæmt framlögðu yfirliti er 78.923 krónur, en annan sakarkostnað leiddi ekki af meðferð málsins.

K-kk-nf Ó-kk-nf fulltrúi lögreglustjórans á höfuðborgarsvæðinu sótti málið.

Dóm þennan kveður upp H-kk-nf Þ-kk-nf aðstoðarmaður dómara.

D ó m s o r ð:

Ákærði, Þ-kk-nf H-kk-nf, sæti fangelsi í 30 daga. Fresta skal fullnustu refsingarinnar og hún falla niður að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði skal sæta upptöku á 35 kannabisplöntum sem lagt var hald á.

Ákærði greiði 78.923 krónur í sakarkostnað.

H-kk-nf Þ-kk-nf